TUFสุดยอดบจ.กลาง‘ประเสริฐ’ผู้นำดีที่สุด
ไทยยูเนี่ยน โฟรเซ่น โปรดักส์ คว้าอันดับ 1 บริษัทขนาดกลางดีเด่น 2 ปีซ้อน
18 ส.ค. 2554

ไทยยูเนี่ยน โฟรเซ่น โปรดักส์ คว้าอันดับ 1 บริษัทขนาดกลางดีเด่น 2 ปีซ้อน 




นายธีรพงศ์ จันศิริ ประธานกรรมการบริหาร บริษัท ไทยยูเนี่ยน โฟรเซ่น โปรดักส์ (TUF) เปิดเผยว่า TUF ได้รับเลือกให้เป็นบริษัทขนาด กลางยอดเยี่ยมที่มีผลงานดีเด่นติดกัน 2 ปีซ้อน จากนิตยสารการเงินชั้นนำ Finance Asia ซึ่งสำรวจความคิดเห็นจากนักวิเคราะห์และนักลงทุนกว่า 300 รายทั่วโลก 
ทั้งนี้ TUF ยังได้รับเลือกให้เป็นหนึ่งในบริษัทไทยที่มีผลงานดีเด่นในอีก 3 ประเภท คือ 1.บริษัทที่มีการบริหารจัดการดีเด่น 2.บริษัทที่ยึดมั่นในหลักธรรมาภิบาลดีเด่น และ 3.บริษัทที่มีความสัมพันธ์ต่อนักลงทุนดีเด่น 
“รู้สึกภาคภูมิใจและถือเป็นเกียรติอย่างมากที่ TUF สามารถสร้างความไว้วางใจและความเชื่อมั่นในผลงานให้เป็นที่ยอมรับของนักวิเคราะห์และนักลงทุนอีกครั้งหนึ่ง” นายธีรพงศ์ กล่าว
นอกจากนี้ นิตยสารไฟแนนซ์เอเชีย ได้ยกย่องให้นายประเสริฐ บุญสัมพันธ์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. (PTT) เป็นสุดยอดผู้นำ รองลงมา คือ นายอนนต์ สิริแสงทักษิณ ประธานเจ้าหน้าที่บริหารและกรรมการผู้จัดการใหญ่ บริษัท ปตท.สำรวจและผลิตปิโตรเลียม 
สำหรับผู้นำด้านการเงิน (CFO) ที่ดีที่สุดให้นายเทวินทร์ วงศ์วานิช ประธานเจ้าหน้าที่การเงิน PTT อันดับ 2 คือ นายเชาวลิต เอกบุตร ผู้ช่วยผู้จัดการใหญ่ การเงินและการลงทุน บริษัท ปูนซิเมนต์ไทย 



ธีรพงศ์